Niko Ago

Niko Ago është një gazetar i shtypit suedez. Aktualisht (2025) punon për Televizionit Publik të Suedisë, SVT. Ka lindur në fshatin Kalivaç të rrethit Tepelenë në vitin 1969 dhe emigroi në Greqi në vitin 1992. Ka studiuar gazetari në Departamentin e Historisë dhe Filologjisë të Universitetit të Tiranës dhe në vitin 2005, ka përfunduar studimet në Institutin për Studime Ekonomiko - Financiare në Athinë. Gjatë kosës së qëndrimit në Greqi, punoi për disa media greke - radio, televizione, gazeta dhe portale elektronike - deri në vitin 2012. Paralelisht, ka qenë bashkëpunëtor nga Greqia i disa mediave shqiptare.

Në vjeshtë të viti 2012, për shkak të kërcënimeve të shumta nga anëtarë të organizatës naziste "Agimi i Artë" (greqisht Χρυσή Αυγή), që pasuan reportazhet dhe zbulimet e tij për organizatën naziste dhe lidhjen e liderëve të saj me krimin e organizuar, është shpërngulur dhe jeton në Suedi. Nga gushti i vitit 2016, punon si gazetar ne Televizion Publik te Suedisë, SVT.

Krahas punës në shtyp, Niko Ago është përkthyes, autor dhe bashkëautor i disa librave. Në vitin 2009 ka përkthyer nga greqishtja në shqip librin "Poetë Bashkëkohorë Grekë" dhe nga shqipja në greqisht, librin studimor mbi origjinën e gjuhës shqipe,"Enigma" të Robert D'Angely.  Në vitin 2013 ka botuar në gjuhën suedeze librin "Nynazismen i Grekland" (Neonazizmi në Greqi). Nga shtëpia botuese Alexandria (Εκδόσεις Αλεξάνδρεια) në Greqi, qarkullon studimi "Shqipëria dhe Greqia në luftën e Ftohtë" (Ελλάδα και Αλβανία στον Ψυχρό πόλεμο), bashkëautor i të cilit është edhe Niko Ago.

Libri i tij në gjuhën suedeze, gjendet përveç të tjerash në Bibliotekën e Kongresit Amerikan.

Kategoria:Biografi shqiptare
Kategoria:Gazetarë shqiptarë
Kategoria:Lindje 1969
Kategoria:Njerëz që jetojnë